เอไอเอจับมือแบงก์กรุงศรีฯให้ดอกเบี้ย3.5%
เอไอเอ ประเทศไทย ร่วมกับธนาคารกรุงศรีอยุธยา จัดโครงการ &#8220;กรุงศรี โอเค พลัส&#8221; ให้สิทธิ์ลูกค้าที่เปิดบัญชีเงินฝากประจำ 10 เดือนในจำนวนเงิน 35,000 บาทขึ้นไป พร้อมซื้อกรมธรรม์ประกันชีวิตกรุงศรี โอเค ไลฟ์ 13/6 รับดอกเบี้ยเงินฝากพิเศษ 3.5%&nbsp;
28 มิ.ย. 2553

เอไอเอ ประเทศไทย ร่วมกับธนาคารกรุงศรีอยุธยา จัดโครงการ “กรุงศรี โอเค พลัส” ให้สิทธิ์ลูกค้าที่เปิดบัญชีเงินฝากประจำ 10 เดือนในจำนวนเงิน 35,000 บาทขึ้นไป พร้อมซื้อกรมธรรม์ประกันชีวิตกรุงศรี โอเค ไลฟ์ 13/6 รับดอกเบี้ยเงินฝากพิเศษ 3.5%  
นายรอน แวน โอเยน ประธานเจ้าหน้าที่บริหาร เอไอเอ ประเทศไทย กล่าวว่า ได้ร่วมกับธนาคารกรุงศรีอยุธยา จัดโครงการ “กรุงศรี โอเค พลัส” เพื่อขอบคุณลูกค้าที่ใช้บริการ  โดยกรมธรรม์ประกันชีวิตที่นำเสนอในโครงการ “กรุงศรี โอเค พลัส” คือกรมธรรม์กรุงศรี โอเค ไลฟ์ 13/6 ซึ่งเป็นกรมธรรม์ประกันชีวิตแบบสะสมทรัพย์ที่เอไอเอ ประเทศไทย พัฒนาขึ้นเป็นพิเศษ โดยให้สิทธิ์ลูกค้าซื้อกรมธรรม์ได้โดยไม่ต้องตอบคำถามสุขภาพ ชำระเบี้ยประกันเพียง 6 ปี ได้รับความคุ้มครองชีวิตนาน 13 ปีสูงสุดถึง 600% ของจำนวนเงินเอาประกันภัย พร้อมรับผลประโยชน์ตลอดอายุสัญญากรมธรรม์สูงถึง 712% ของจำนวนเงินเอาประกันภัย
นอกจากลูกค้าที่เข้าร่วมโครงการ “กรุงศรี โอเค พลัส” ในระหว่างวันที่ 1 กรกฎาคม – 30 กันยายน 2553 จะได้อัตราดอกเบี้ยเงินฝากประจำ 10 เดือนสูงถึง 3.5% แล้ว ยังได้รับของที่ระลึกตุ๊กตา Huskies Dog 1 ตัวมูลค่า 700 บาทเมื่อเปิดบัญชีเงินฝากและซื้อกรมธรรม์ในจำนวนเงินเอาประกันภัย 35,000 บาทขึ้นไปแต่ไม่เกิน 70,000 บาท หากเปิดบัญชีเงินฝากและซื้อกรมธรรม์ในจำนวนเงินเอาประกันภัย 70,000 บาทขึ้นไป รับกระเป๋าเดินทาง Huskies มูลค่า 1,995 บาทลูกค้าที่ซื้อกรมธรรม์กรุงศรี โอเค ไลฟ์ 13/6 จะได้รับเงินคืนรายงวด 4% ของจำนวนเงินเอาประกันภัยเริ่มต้นในสิ้นปีกรมธรรม์ที่ 1-4 รับเงินคืนรายงวด 6% ของจำนวนเงินเอาประกันภัยเริ่มต้นในสิ้นปีกรมธรรม์ที่ 5-8 รับเงินคืนรายงวด 8% ของจำนวนเงินเอาประกันภัยเริ่มต้นในสิ้นปีกรมธรรม์ที่ 9-12 และในปีกรมธรรม์ที่ 13 ผู้เอาประกันภัยจะได้รับเงินครบกำหนดสัญญาอีก 640% ของจำนวนเงินเอาประกันภัยเริ่มต้น รวมผลตอบแทนตลอดอายุสัญญาสูงถึง 712% ทั้งนี้ ลูกค้าจะได้รับความคุ้มครองชีวิตในวงเงิน 100% ของจำนวนเงินเอาประกันภัยในปีกรมธรรม์ที่ 1 และได้รับความคุ้มครองชีวิตเพิ่มขึ้นเป็น 200%, 300%, 400% และ 500% ในปีกรมธรรม์ที่ 2, 3, 4 และ 5 สำหรับปีกรมธรรม์ที่ 6 เป็นต้นไปจนครบกำหนดสัญญากรมธรรม์ จะรับความคุ้มครองชีวิตในวงเงินสูงสุดถึง 600% ของจำนวนเงินเอาประกันภัยเริ่มต้น
กรมธรรม์กรุงศรี โอเค ไลฟ์ 13/6 รับประกันบุคคลชาย-หญิงอายุ 1 เดือนถึง 70 ปี ในจำนวนเงินเอาประกันภัยขั้นต่ำ 30,000 บาทถึงสูงสุด 2 ล้านบาท  อัตราเบี้ยประกันภัยสำหรับทุกช่วงอายุที่ 985 บาทต่อจำนวนเงินเอาประกันภัย 1,000 บาท